प्राधिकरणलाई अनुमतिपत्र जारी गर्ने, कुनै पनि सेवा थपघट गर्ने, फ्रिक्वेन्सी वितरण गर्ने, ग्रामीण दूरसञ्चारको काम तथा रकम निकासा गर्ने र प्राधिकरणलाई आर्थिक भार पर्ने कुनै पनि दूरगामी प्रभाव पर्ने काम अघि नबढाउन निर्देशन छ । प्राधिकरणका अध्यक्ष दिगम्बर झाले मन्त्रालयबाट निर्देशन आएपछि कुनै पनि नयाँ काम नभएको बताए । सोमबार प्राधिकरण र ईआईसिटी नेपालले गरेको शिक्षा, स्वास्थ्य तथा विद्युतीय शासनमा सूचना प्रविधिको प्रयोगको बढावा दिने सम्वन्धमा गरिएको एक रिसर्च पेपरमाथि सरोकारवालाको सुझाव संकलन कार्यक्रममा अध्यक्ष झा स्वयम्ले अहिले प्राधिकरणले केही काम गर्न नसकेको स्वीकार गरेका हुन् ।
